“இயல், இசை, நாடகம்” எனும் முத்தமிழ் இன்று “குதர்க்கப் பாலியல், குத்துப் பாட்டு, குலுக்கல் நடனம்” என்று முடக்கப்பட்டிருக்கிறது. திரைப் படங்களோடு சின்னத் திரையும் தமிழ் மக்களைப் பிடித்தாட்டிக் கொண்டிருக்கிறது. “மார்பாட, மயிராட” போன்ற ஆபாச ஆட்டங்கள், முழு நாளும் திரைப் படங்கள் ஓடும் சானல்கள், அரைகுறை ஆடையுடன் நடிகையரின் நடனங்கள், பண்டிகை தினங்களில் நட்சத்திர பேட்டிகள், சிறப்பு திரைப் படங்கள் என தமிழ் கலாசாரம் திரை விபச்சாரமாய் மாறிக் கிடக்கிறது. ச(னிய)ன் டி.வி. நிறுவனமும், அதன் பிறகு வந்த சில நிறுவனங்களும் மெகாத் தொடர் என்ற பெயரில் நீண்டத் தொடர்களை வழங்கி “அழுக்காறு, அவா, வெகுளி, இன்னாச்சொல்” என அனைத்தையும் தமிழ் மக்களுக்கு வாரி வாரி வழங்கிக் கொண்டிருக்கின்றன. இந்தத் தொடர்கள் சமூகத்தை பிரதிபலிக்கின்றனவா, அல்லது சமூகம் இந்தத் தொடர்களால் நாசமாகிக் கொண்டிருக்கிறதா என்பது விவாதத்திற்குரிய கேள்வி.